CELEX: C2006/190/07
Language: fi
Date: 2006-08-12 00:00:00
Title: Asia C-466/04: Yhteisöjen tuomioistuimen tuomio (ensimmäinen jaosto) 15.6.2006 (Tribunal Superior de Justicia de Cantabrian (Santander, Espanja) esittämä ennakkoratkaisupyyntö) — Manuel Acereda Herrera v. Servicio Cántabro de Salud (Sosiaaliturva — Toisessa jäsenvaltiossa syntyneet sairaalakustannukset — Matka-, oleskelu- ja ateriakulut — Asetuksen N:o 1408/71 22 artikla)

12.8.2006   
            
            
               FI
            
            
               Euroopan unionin virallinen lehti
            
            
               C 190/4
            
         Yhteisöjen tuomioistuimen tuomio (ensimmäinen jaosto) 15.6.2006 (Tribunal Superior de Justicia de Cantabrian (Santander, Espanja) esittämä ennakkoratkaisupyyntö) — Manuel Acereda Herrera v. Servicio Cántabro de Salud
   (Asia C-466/04) (1)
   
   (Sosiaaliturva - Toisessa jäsenvaltiossa syntyneet sairaalakustannukset - Matka-, oleskelu- ja ateriakulut - Asetuksen N:o 1408/71 22 artikla)
   (2006/C 190/07)
   Oikeudenkäyntikieli: espanja
   Ennakkoratkaisua pyytänyt tuomioistuin
   Tribunal Superior de Justicia de Cantabria, Santander
   Pääasian asianosaiset
   
      Kantaja: Manuel Acereda Herrera
   
      Vastaaja: Servicio Cántabro de Salud
   Oikeudenkäynnin kohde
   Ennakkoratkaisupyyntö — Tribunal Superior de Justicia de Cantabria, Santander — Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71, sellaisena kuin se on muutettuna ja ajan tasalle saatettuna 2.12.1996 annetulla neuvoston asetuksella (EY) N:o 118/97 (EYVL 1997, L 28, s. 1), 22 artiklan 1 kohdan c alakohdan ja 36 artiklan tulkinta — Se, että ulkomailla annettavaa hoitoa koskevan luvan myöntänyt laitos korvaa matka- ja oleskelukustannukset — EY 10 ja EY 249 artikla — Sellaisen kansallisen lainsäädännön yhteensopivuus yhteisön oikeuden kanssa, jossa myönnetään muutetun asetuksen N:o 1408/71 27 artiklan lisäksi muita oikeuksia — Palvelujen tarjoamisen vapaus — Kansalaisuuteen perustuva syrjintä — Kansallisen lainsäädännön yhteensopivuus EY 81, EY 82 ja EY 87 artiklan kanssa
   Tuomiolauselma
   
               1)
            
            
               Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71, sellaisena kuin se on 2 päivänä joulukuuta 1996 annetulla neuvoston asetuksella (EY) N:o 118/97 muutettuna ja ajan tasalle saatettuna, 22 artiklan 1 kohdan c alakohtaa ja 2 kohtaa sekä 36 artiklaa on tulkittava niin, että niissä ei anneta vakuutetulle, jolle toimivaltainen laitos on antanut luvan mennä toiseen jäsenvaltioon saamaan terveydentilansa kannalta asianmukaista sairaalahoitoa, oikeutta saada korvauksia mainitulta laitokselta matka-, oleskelu- ja ateriakuluista, jotka ovat syntyneet tässä toisessa jäsenvaltiossa vakuutetulle itselleen ja häntä saattaneelle henkilölle, lukuun ottamatta vakuutetun oleskelu- ja ateriakuluja sairaalassa.
            
         
               2)
            
            
               Kansallinen lainsäädäntö, jossa säädetään oikeudesta asetuksen N:o 1408/71, sellaisena kuin se on asetuksella N:o 118/97 muutettuna ja ajan tasalle saatettuna, 22 artiklan 1 kohdassa säädettyjä etuuksia täydentäviin etuuksiin tämän 1 kohdan a alakohdassa tarkoitetuissa tapauksissa, mutta ei sen c alakohdassa tarkoitetuissa tapauksissa, ei loukkaa tämän artiklan välitöntä oikeusvaikutusta eikä siinä jätetä ottamatta huomioon EY 10 artiklasta johtuvaa lojaalin yhteistyön periaatetta.
            
         
      (1)  EUVL C 19, 22.1.2005.